BriganTony

BriganTony, nomu d'arti d’Antonino Caponnetto (Catania, 24 d’aprili di 1948 – 22 di giugnettu di 2022), è stato un cantanti sicilianu di mùsica pupulari.

 Biografìa 

Ntô 1976 havi pubbricatu lu sò primu arbum, A bella vita, siquìtu di na cinquantina di disca pubbricati. La sò mùsica è pupulari: la maiuri parti dî sò canzuni sunnu di l’adattamenti ‘n sicilianu di canzuni famusi (cover), comu p’asempiu Stuppai na Fanta (abbasata supra lu cèlibbri branu The final countdown dî Europe) e Iaffiu u cuttu, ca ricarca I feel good di James Brown.

Nta chistu havi statu lu primu ‘n Sicilia e dicini d’àutri autura, nta l’anni, l’hannu siquitu. Lu sò gèniri spazzia dâ cràssica tarantella siciliana ò rock e ô pop.

 Premi 
Tra li premi c’havi arricivutu s’arricòrdanu:
 1982 - Pirsunaggiu cchiù jittunatu pi li radiu privati siciliani;
 1985 - Midagghia d'onuri di Milanu ntô 1985;
 1990 - Li granni di la Sicilia (‘n Australia);
 1995 – Divurgaturi di la canzuna siciliana ntô munnu;
 2001 - Premiu ô pirsunaggiu nta “La Sicilia che sorride”.

 Discugrafìa 
 'A zita pilusa (GSrecord)
 'A Bella Vita (GSrecord)
 1 X 2 (Seamusica)
 90° Minuto - Telecronista Brigantony (Seamusica)
 Abbambata (Lambada) [Seamusica]
 A Cavallo (New Stelle Records)
 'A Ciolla (Seamusica)
 Alla Scigghis Minchis Mix (New Stelle Records)
 Brigantony e la sua Sicilia (Seamusica)
 Catania In Serie A (Seamusica)
 Cauru Dance (Seamusica)
 Co' Filter (New Stelle Records)
 Co' Bullu (Seamusica)
 ...Con Amore (Seamusica)
 Hotel Del Macco (Seamusica)
 D.O.C. (New Stelle Records)
 D.O.C. Vol. 2 (New Stelle Records)
 Love (New Stelle Records)
 I Successi Di Brigantony (Seamusica)
 I Conna Non Passunu (Seamusica)
 Fazzu L'indianu (New Stelle Records)
 In Discoteca (Seamusica)
 International (New Stelle Records)
 Le Scenette di Brigantony: Vol.1 (Seamusica)
 Le Scenette di Brigantony: Vol.2 (Seamusica)
 Le Scenette di Brigantony: Vol.3 (Seamusica)
 Si puttanu la me vespa (New Stelle Records)
 Micio Tempio 2000 (New Stelle Records)
 Micio Tempio 2000 Vol.2 (New Stelle Records)
 Milano (Rototom)
 Ci' nnè uno e... (Scacco Matto/Vedette)
 Mix Live
 Perché Non Te La Fai Mettere... Nel Disco? (Seamusica)
 Ppa' Vannu Cu Ce' Ce' (New Stelle Records)
 Super Brigantony Man (New Stelle Records)
 The Bestia (Seamusica)
 Wanted! (Seamusica)
 Le Più Belle Di Brigantony (Seamusica)
 Brigantony Si Scatena! (Seamusica)
 Vamos A Pilus (Seamusica)
 Divertimento in Folk (Seamusica)
 Tanti Auguri (Seamusica)
 Lido Paffias Club (Seamusica)
 'U Sucu Do Pollu (Seamusica)
 The Boss (Seamusica)
 Messaggio D'amore (New Stelle Records)
 USA USA 94 (New Stelle Records)
 Ma se il caldo arriva... (Seamusica)
 Non dire Bugie (Seamusica)

 Li canzuni 

Li canzuni di Brigantony pàrrunu ginirarmenti di situazzioni tìpichi dâ Sicilia e principarmenti di Catania e la sò pruvincia, misi comunqui nta na vista diminziali; chistu addiventa scialusu assai quannu si tratta di canzuni ca iddu cancia dû talianu e dû nglisi ntô sicilianu, canciannu tutarmenti l'ambientazzioni.

La canzuna "Si puttanu a me vespa" voli èssiri la virsioni siciliana di "Hanno ucciso l'uomo ragno" (trad. sicilianu: "'Ammazzaru a l'Omu ragnu"), unni iddu canta di comu ci arrubbaru la vespa e di comu iddu penza ca a st'ura sâ stannu già smuntannu pi vinnìrisi li pezzi ntô scassu, cosa cumuni assai ntâ Sicilia (e macari nta àutri riggiuni taliani, dû sud e dû nord).

"Stuppai na fanta" trasfurma lu sonu èpicu di li "Europe" nta na situazzioni riddìcula di unu ca si porta a sò mugghieri nta na pizzirìa e idda nun nni voli sapiri di manciàrisi la pizza e anzi accumincia a luvàricci li cosi di ncoddu (l'alivi cci levi, î funci un-nni voi, û spezzi t'avvampa, â tuma un-nnâ voi). Brigantony allura si siddia e accumincia a mittìrici l'ogghiu ntâ pizza, spirannu ca idda s'accummincia a manciarisilla.
La cumicità giniali di Brigantony stà ntô cuntrastu tra na canzuna c'havi un sonu èpicu, cu na chitarra ca fa na speci di cavalcata wagneriana, cu assoli di chitarra e di battirìa e chi parra di nu viaggiu stiddari (la canzuna parra di nu viaggiu supra lu pianeta Veneri) e na tìpica situazzioni siciliana ambientata nta fantumàtica pizzirìa "Sar' ma llicca", ccu na serî di dittagghi ca sulu li siciliani pòzzunu capiri.

"Iaffiu 'u cuttu" nveci lu pigghia nnô successu miricanu di James Brown e lu trasfurma ntâ storia di unu ca ci lassa â màchina a lu parchiggiaturi abbusivu (Jàffiu). Ovviamenti la màchina sâ pòrtanu e Jàffiu nun nni sapi nenti e nn'accumincia la tìpica situazzioni di la malavita catanisa unni Brigantony si nn'hâ jiri a chiamari "û zzu Puddu" chi ci spieca comu fari ppi fàrisi turnari â màchina di "Vitu".

"Bastardo" - Parra di unu ca si porta a sò soru nta na festa e chista casca sùbbutu ntî li manu di Lu Bastardu ca è unu chi havi lu patri diputatu e pigghia un saccu di dinari. A l'inizziu iddu pari siddiatu di sta storia, picchì sò soru è "ancora comu la fici sò ma'", ma dopu, a pinzari di avìrici lu cugnatu figghiu di papà, s'accuntenta.

 Curiusitati 
Doppu li nummirusi successi discugràfici sia ‘n Italia ca a l’èsturu, ntô 1992 Brigantony s’apprisenta pi la prima vota ô sò pùbbricu puru ‘n vìdiu cu "TELEMELAVIRO", esilaranti cumeddia prudutta dâ EMMECI Home Video e diretta di Mario Calì, ntâ quali lu cantanti vesti li panni d’un simpàticu cunnutturi di telejurnali spissu ‘n culligamentu chê pirsunaggi cchiù strani.

Ntô 2005 si cantitau a Catania comu vicisìnnacu ma ci foru annullati cchiù di 1000 voti pirchì ntê schedi vinìa attruvatu scrittu "BriganTony" anzichì "Antonino Caponnetto". Nta st’accasioni, nfatti, vicinu ô nomu nun avìa statu spicificatu "Dittu Brigantony". Pi st’elezzioni si prividìanu pi Brigantony tantìssimi voti. Vinni, nfatti, fattu capulista. Lu manifestu d’iddu affissu vidi protagunista un funnuschena di picciotta ca s’ammuccia cu na vurzicedda e iddu ca dici "Si vutati d'accussì, jù acchianu sicuru!" ("Se votate così, io salgo di sicuro!")

 Liami nterni 

 Cantanti e gruppi musicali siciliani

 Culligamenti sterni 
 Situ ufficiali
 Fan club

BriganTony
Catigurìa:Gruppi e musicisti dâ Sicilia
Catigurìa:Nasciuti ntô 1948
Catigurìa:Muruti ntô 2022